Základná škola, Školská 389, Sačurov

**Stratégia rozvoja čitateľskej gramotnosti**

Národná stratégia začlenená do ŠkVP

**ISCED 1, ISCED 2**

Čítanie a čitateľská gramotnosť tvoria nevyhnutný predpoklad na rozvíjanie kľúčových kompetencií, predovšetkým kompetencie k učeniu sa, a čoraz viac sa využívajú ako nástroj na dosiahnutie ďalších cieľov v pracovnom i osobnom živote.

V súvislosti s čítaním výskumníci často hovoria o tzv. Matúšovom efekte, podľa ktorého tí, ktorí získajú zručnosť čítania v detstve, v živote potom čítajú a učia sa rýchlejšie ako tí, ktorí ju nezískali. Majú pritom väčšiu slovnú zásobu, čo znamená, že nestroskotajú pri zložitejších textoch, a lepšie rozpoznávajú postup príbehov a formulujú svoje argumenty, čo je schopnosť, ktorá sa inými prostriedkami nedá rozvinúť.

Rozlišujeme tri aspekty čitateľskej gramotnosti, a to:

* získavanie informácií,
* vytváranie interpretácie,
* posúdenie textu.

Podmienkou rozvoja čitateľskej gramotnosti je kvalifikovaný učiteľ.

**Strategický cieľ:** zlepšiť výsledky žiakov v čitateľskej gramotnosti

**Opatrenia na zlepšenie čitateľskej gramotnosti**

**Špecifické ciele:**

* zlepšiť výsledky našich žiakov v Testovaní 5 a Testovaní 9 nad celoslovenskú úroveň
* vytvoriť skupinu učiteľov školy, ktorí budú koordinovať rozvoj ČG na rôznych úrovniach školy
* pripraviť plán aktivít na rozvoj ČG, sledovanie jeho realizácie a prezentácia uskutočňovania
* vyčleniť finančné prostriedky v rozpočte školy na rozvoj ČG (vzdelávanie učiteľov, metodické a učebné materiály, knižničný fond)
* zapojiť sa do vyhlásených národných a iných projektov na rozvoj ČG
* pripraviť školskú podstránku s problematikou ČG a aj prostredníctvom nej pokračovať v roku čitateľskej gramotnosti
* pripraviť v školskej knižnici aktivity zamerané na podporu čítania
* zvýšiť záujem žiakov o literárne záujmové krúžky

**Analýza činnosti a aktivít po druhom roku ČG**

* na začiatku školského roka zasadla koordinačná rada a prehodnotila plán.
* činnosti, ktoré sa osvedčili, boli v pláne zahrnuté naďalej
* taktiež boli doplnené nové aktivity a činnosti, ktoré sme vyskúšali prvýkrát
* na konci mesiaca sme si zhodnotili plnenie mesačného plánu
* žiaci rozvíjali čitateľskú gramotnosť prostredníctvom rôznych súťaží, kvízov a čitateľských aktivít
* medzi obľúbené aktivity patrili: Čitateľský maratón, Dobre vedieť, Medailón spisovateľa, Detská odborná činnosť, Európsky deň rodičov a škôl, TEDx a rôzne ročníkové projekty
* svoju tvorivosť ukázali žiaci aj pri tvorbe triednych mesačníkov – miniKvapka, kde sme sa každý mesiac dozvedeli viac o inej triede
* veľký úspech u detí mala akcia zorganizovaná pri príležitosti 190. výročia narodenia Pavla Dobšinského
* na hodinách cudzích jazykov pracovali žiaci s literárnym textom, spoznávali život viacerých autorov cez rôzne úlohy v cudzom jazyku. Výsledkom boli aktivity ako Tvorba slovníkov, Robinson Crusoe, Role – play, Puškinov pamätník, Dramatizácia rozprávky....
* na hodinách prírodovedných predmetov pracovali žiaci s odbornou literatúrou, vyhľadávali základné informácie o živočíchoch, prírodných zaujímavostiach, či riešili matematické rozprávky
* na hodinách slovenského jazyka a literatúry sa okrem testovania na rozvoj čitateľskej gramotnosti žiaci zapojili do národného projektu Záložka do knihy spája školy, zapojili sa do rôznych čitateľských súťaží, recitačných súťaží, prednesov, čítali a prezentovali rôzne knihy, pripravovali projekty o knihách súčasných autorov a iné
* aj spoločensko – vedné predmety sme si spestrili vyhľadávaním informácií z rôznych historických zdrojov, žiaci ich triedili, spracúvali a následne z nich tvorili prezentácie, zahrali scénky, na základe prečítaných informácií zhotovili odev, či pripravili kvíz pre ostatných spolužiakov.
* školská knižnica opäť ožila a to nielen aktivitami zameranými na podporu čítania, ale aj zvýšením záujmu žiakov o čítanie kníh.
* veľkým obohatením pre žiakov našej školy bolo stretnutie so známou spisovateľkou Gabrielou Futovou v Hornozemplínskej knižnici vo Vranove nad Topľou a taktiež stretnutie so spisovateľom Danielom Hevierom, ktorý navštívil našu školu.

Všetky činnosti a aktivity, ktoré sme realizovali hodnotíme pozitívne. Stanovené ciele sa nám podarilo naplniť. Zapojili sme sa do vyhlásených národných a iných projektov na rozvoj ČG, pripravili školskú podstránku s problematikou ČG a prostredníctvom nej naďalej plánujeme pokračovať v prezentovaní aktivít podporujúcich ČG.

**Naše úlohy pre rozvoj ČG:**

* pripraviť stratégiu 3. roku rozvoja ČG na úrovni školy,
* stanoviť ciele na zvyšovanie úrovne ČG,
* vypracovať kritéria na hodnotenie zručností, ktoré súvisia s meraním úrovne ČG,
* nevnímať ČG a jej rozvoj len ako súčasť predmetu slovenský jazyk a literatúra, ale rozvíjať ju prierezovo vo všetkých predmetoch,
* odbúrať stereotypy vo vzdelávaní (zameranosť učiteľov na obsah a na nižšie kognitívne funkcie, pretrvávajúce dominantné postavenie učiteľa pri sprostredkovaní obsahu učiva),
* využívať rozmanité učebné a informačné zdroje,
* zvýšiť frekvenciu práce s nesúvislými textami v jednotlivých predmetoch,
* spolupráca členov Koordinačnej rady pre čitateľskú gramotnosť (KR),
* vytvoriť ročný Plán aktivít zameraných na rozvoj čitateľskej gramotnosti z návrhov jednotlivých učiteľov, vychovávateľov, PK, MZ a ich realizácia koordinovaná KR

**Kde sú naše príležitosti:**

* systém vzájomnej spolupráce učiteľov primárneho vzdelávania, sekundárneho vzdelávania, vychovávateliek školského klubu detí a zástupcov iných inštitúcií (materská škola, rodičovské združenie, obecný úrad, občianske združenie),
* výzvy na projekty podporované z ESF, rozvojové projekty, projekty podporujúce formálne aj neformálne vzdelávanie (Nadácia Orange, Nadácia Volkswagen, Nadácia Ekopolis, Nadácia Coop Jednota, Edulab, NÚCEM,...),
* vzdelávanie celého kolektívu pedagogických zamestnancov v oblasti ČG,
* príprava vlastných podporných materiálov na rozvoj ČG v jednotlivých predmetoch,
* spolupráca s okresnou knižnicou
* nákup kníh do školskej knižnice pre jednotlivé predmety.

**Kde sú naše rezervy:**

* ľahostajnosť detí aj rodičov vo vzťahu k čítaniu kníh,
* využívanie internetu deťmi na vyhľadávanie informácií, prípravu na vyučovanie, samoštúdium,
* formálny prístup k ČG, brať ČG ako súčasť každého predmetu a každého učiteľa a vychovávateľa,
* uplatňovanie organizačných foriem vyučovania, ktoré podporujú spoluprácu medzi žiakmi (kooperatívne a skupinové vyučovanie), podporujú aktivitu na strane žiakov (projektové vyučovanie), prepájajú poznatky z rozličných vzdelávacích predmetov (integrované vyučovanie),
* tvorba vlastných učebných zdrojov.

**Koordinačná rada**

* Mgr. Mariana Baranová - predsedníčka
* Mgr. Darina Bartková
* Mgr. Dominika Čechová
* Mgr. Mária Dudášová
* Ing. Veronika Šeligová
* Mgr. Lenka Truchanová

**Návrhy pre plán aktivít rozvoja čitateľskej gramotnosti**

**September**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Záložka do knihy spája školy | 1.-9. | Dargajová | SJL |
| Testy na rozvoj čitateľskej gramotnosti | 5.-9. | Dargajová/Čechová | SJL |
| Môj rodný kraj | 3. | Baňasová | VLA |
| Triedna knižnica | 4. | Baranová | SJL |
| Tvorba slovníkov – vedieť znaky medzinárodnej transkripcie | 6. | Vyučujúci AJ | AJ |
| V kráľovstve čísel | 1.B | Bartková | MAT |

**Môj rodný kraj**

Ročníkový projekt pre 3. ročník. Žiaci tento rok navštívia Zapikan. Na základe získaných poznatkov a informácií vyhľadaných na internete pripravia prezentáciu

pre žiakov prvého stupňa.

**Záložka do knihy spája školy**

Budeme pokračovať v medzinárodnom projekte ,,Záložka do knihy spája školy.“ Vytvoríme záložky do kníh, ktoré sme prečítali, vytvoríme záložku, ktorá charakterovo vystihuje prečítanú knihu a vymeníme si ich s našou priateľskou školou.

**Testy na rozvoj čitateľskej gramotnosti**

Každý mesiac zrealizujeme tematický test zameraný na rozvoj čitateľskej gramotnosti v ročníkoch 5.-9. v rámci vyučovacích hodín SJL.

**Triedna knižnica**

So žiakmi štvrtého ročníka založíme triednu knižnicu. Žiaci si z domu prinesú svoju obľúbenú knihu. Prezentujú ju pred svojimi spolužiakmi v triede. Z kníh vytvoríme malú triednu knižnicu. Zvolíme knihovníkov, ktorí sa budú striedať pri zapisovaní požičaných kníh. Žiaci si počas roka budú môcť ktorúkoľvek knihu požičať a po prečítaní napíšu krátku anotáciu. V závere roka túto aktivitu vyhodnotíme.

**Tvorba slovníkov**

Učitelia AJ budú viesť žiakov k pravidelnej tvorbe slovníčka, aby si osvojili a spoznali špecifické transkripčné znaky v anglickom jazyku.

**V kráľovstve čísel**

V rámci ročníkového projektu 1. ročníka **V kráľovstve čísel** po prečítaní textu učiteľom žiaci pracujú s informáciami spomínanými v texte pri riešení úloh z matematiky.

**Návrhy pre plán aktivít rozvoja čitateľskej gramotnosti**

**Október**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Eliška knižka | 2.-3. | Vyučujúci SJL | SJL |
| Návšteva okresnej knižnice | 3.  | Baňasová | SJL |
| Zdravá výživa | 2. | Kačurová | SJL/PDA |
| Tvorba učebnej pomôcky na rozvoj ČG | 1.-4. | Kačurová | SJL |
| Vesmírne objavy | 5. | Šaffová | GEO |
| Testy na rozvoj čitateľskej gramotnosti | 5.-9. | Dargajová/Čechová | SJL |
| Tvorivá práca s textom na hodinách AJ - Komiks | 5. - 6. | Vyučujúci AJ | AJ |
| Cechovanie prvákov za žiakov našej školy a za čitateľov školskej knižnice | 1. | Mikčová | TH |
| Čitateľský maratón | 2.-7. | Bartková | knižnica |
| Tvorba myšlienkových máp | 6.-9. | Hricová | OBN |

**Eliška knižka**

Žiaci 2. a 3. ročníka počas školského roka čítajú navrhnutú mimočítankovú literatúru pre jednotlivé ročníky. Po prečítaní pracujú s Eliškou knižkou, kde odpovedajú na vopred pripravené otázky a úlohy o diele. Napíšu krátke zhrnutie, čo sa im najviac páčilo a text doplnia vhodnou ilustráciou.

**Zdravá výživa**

Žiaci v rámci projektu ,,Zdravá výživa“ vyhľadajú v časopisoch, novinách a

na internete krátke texty o zdravej výžive. Následne z textov vytvárajú výstižné reklamné slogany tak, aby spropagovali zdravý životný štýl u svojich spolužiakov.

**Tvorba učebnej pomôcky na rozvoj ČG**

Každý mesiac vytvorí jeden učiteľ vlastnú pomôcku na rozvoj čitateľskej gramotnosti, ktorú budú môcť využívať podľa potreby všetci vyučujúci na prvom stupni. Na konci roka zorganizujeme olympiádu, pri ktorej využijeme vytvorené pomôcky.

**Vesmírne objavy**

V októbri žiaci 5. ročníka vyhľadávajú najnovšie informácie a zaujímavosti na internete o vesmírnych objavoch. Tieto informácie spracujú a najvýstižnejšie prezentujú svojim spolužiakom.

**Testy na rozvoj čitateľskej gramotnosti**

Každý mesiac zrealizujeme tematický test zameraný na rozvoj čitateľskej gramotnosti v ročníkoch 5.-9. V rámci vyučovacích hodín SJL.

**Cechovanie prvákov za žiakov našej školy a za čitateľov školskej knižnice**

V mesiaci október prijmeme našich prvákov do cechu našej školy a za nových čitateľov do školskej knižnice. Prijatím do cechu sa stávajú platnými členmi knižnice, získajú čitateľský preukaz s ktorým budú môcť navštevovať knižnicu a požičiavať si knihy.

**Tvorivá práca s textom na hodinách AJ - Komiks**

Žiaci pracujú s literárnym textom, oboznamujú sa s každodennými frázami, ktoré sú zamerané na osvojenie si rôznych gramatických javov.

**Čitateľský maratón**

Cieľom je vzbudiť u žiakov záujem o čítanie a zároveň poukázať na význam literatúry pre detského čitateľa. Žiaci čítajú spoločne vybranú knihu a to tak, že každý zapojený žiak prečíta jednu kapitolu.

**Tvorba myšlienkových máp**

Žiaci vytvoria myšlienkové mapy ako výsledok získaných poznatkov.

**Návrhy pre plán aktivít rozvoja čitateľskej gramotnosti**

**November**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Čitateľský denník | 4. | Baranová | SJL |
| i-Bobor | 5.-9. | Palko | IFV |
| DOČ | 4.-9. | Vyučujúci IFV, SJL | IFV |
| Blízki spoločníci človeka | 6. | Urban | BIO |
| Detský čin roka | 5.-9. | Čechová/Dargajová | SJL |
| Testy na rozvoj čitateľskej gramotnosti | 5.-9. | Dargajová/Čechová | SJL |
| Tvorba učebnej pomôcky na rozvoj ČG | 1.-4. | Janoková | SJL |
| Role-play – nácvik komunikačných dialógov | 5.-7. | Vyučujúci AJ | AJ |
| Čítame s Osmijankom | 2. | Kačurová | SJL |

**Čitateľský denník**

Žiaci 4. ročníka počas školského roka čítajú navrhnutú mimočítankovú literatúru pre daný ročník. Po prečítaní pokračujú už v zavedenom čitateľskom denníku, kde vpisujú informácie o diele,  krátke zhrnutie, čo sa im páčilo na prečítanej knihe, taktiež základné údaje, ktoré vedia z knihy vyčítať. Text doplnia vhodnou ilustráciou.

**i-Bobor**

Žiaci sa v mesiaci november zúčastnia internetovej súťaže, kde riešia rôzne slovné úlohy a programujú panáky (lienka, robot) tak, aby získali, čo najväčší počet bodov za splnené a vypracované úlohy.

**DOČ**

Na základe tém pre ročníky 4. – 5. ročník – Mestá Slovenska a Česka, 6. – 7. ročník- Zaujímavé miesta Slovenska a Česka a 8. – 9. ročník – Osobnosti Slovenska a Česka žiaci vyhľadávajú informácie v odbornej literatúre, na internete a encyklopédiách. Spracujú ich vo forme prezentácie a najlepšie práce prezentujú pred komisiou a zúčastneným obecenstvom.

**Blízki spoločníci človeka**

Žiaci 6. roč. v mesiaci november po prebratí učiva Blízki spoločníci človeka pracujú s odbornou literatúrou, v ktorej vyhľadávajú základné informácie o jednotlivých živočíchoch.

So získanými informáciami ďalej pracujú, triedia ich podľa inštrukcií vyučujúceho.

**Detský čin roka**

Projekt motivuje ku konaniu dobrých skutkov a pomáha tak deťom a budúcim dospelým zorientovať sa v hodnotách, dáva im šancu pochopiť cez skutočné príbehy, čo je dobré a čo zlé. Projekt realizujeme so žiakmi 5.-9. Ročníka. Žiaci príbehy čítajú, diskusiou vyjadria svoje názory a postoje k prečítanému a pokúsia sa zapojiť do hodnotenia v rámci detskej poroty.

**Role-play**

Pod vedením vyučujúcich AJ žiaci nacvičia komunikačné dialógy z prebraných tém v jednotlivých ročníkoch.

**Čítame s Osmijankom**

Spolu s naším hlavným hrdinom Osmijankom budeme vytvárať prostredníctvom súťaže hravé prostredie, v ktorom je malý čitateľ jeho rovnocenným partnerom a získava priestor nielen na samotné čítanie kvalitnej detskej literatúry, ale i možnosť hrať sa s príbehom, prežívať ho na vlastnej koži. V súťažnom zošite nie je dôležité vypracovať všetkých 8 súťažných otázok, stačia 4 otázky s dvomi úlohami. Prínosom súťaže je rozsah čitateľských motivačných hier, ktoré poslúžia na rozhovory s deťmi aj v iných predmetoch, na  pochopenie zložitých vzťahov v kolektívoch, ale i v rodinách.

**Návrhy pre plán aktivít rozvoja čitateľskej gramotnosti**

**December**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Adventný kalendár s príbehmi | 1.– 4. | vyučujúci SJL | SJL |
| Testy na rozvoj čitateľskej gramotnosti | 5. – 9.  | Čechová/Dargajová | SJL |
| Tvorba učebnej pomôcky na rozvoj ČG | 1.-4. | Čačková | SJL |
| Školský občasník Kvapka | 1.-9. | Čechová/Dargajová | SJL |
| Tvorba slovníkov – vedieť znaky medzinárodnej transkripcie | 6. | Vyučujúci AJ | AJ |
| Sviatky, zvyky, tradície | 5.-9. | Hricová | NJ |

**Adventný kalendár s príbehmi**

Pred Vianocami (24 dní) každý deň prečítame so žiakmi jeden vianočný príbeh. Žiaci sa pokúsia nájsť jeho hlavnú myšlienku, s ktorou  pracujeme prostredníctvom pracovných listov pripravených pre jednotlivé ročníky.

**Kvapka – školský občasník**

Školský literárny občasník tvoria, vydávajú, tlačia, viažu a distribuujú žiaci 2. stupňa našej školy 2-krát za školský rok v rámci rovnomenného žurnalistického krúžku. Každé číslo je zamerané vždy na jednu tému, ktorú si žiaci vyberú.

**Sviatky, zvyky, tradície**

Žiaci sa dozvedia o zvykoch a tradíciách v nemecky hovoriacich krajinách počas Vianoc.

**Návrhy pre plán aktivít rozvoja čitateľskej gramotnosti**

**Január**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Šaliansky Maťko | 5. | Čechová | SJL |
| Literárny karneval | 1.-4. | TU |  |
| Tvorba učebnej pomôcky na rozvoj ČG | 1.-4. | Mikčová | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Vynálezy a vedci 2. priemyselnej revolúcie | 8. | Truchanová | DEJ |

**Šaliansky Maťko**

Zapojíme sa do súťaže v prednese slovenských povestí. Žiaci po podrobnom rozbore povesti hľadajú jej hlavnú myšlienku a pokúsia sa recitáciou vystihnúť jej charakter. Realizujeme ju so žiakmi 5. ročníka.

**Literárny karneval**

Karneval, na ktorom budú maskami len literárne postavy ( Červená čiapočka, Snehulienka, vlk. . .) kníh, ktoré žiaci už prečítali. Postavy majú vyjadriť charakter literárnej postavy prečítaného diela.

**Vynálezy a vedci 2. priemyselnej revolúcie**

Za pomoci encyklopédií a internetu si žiaci vyhľadajú informácie o významných vynálezoch objavených v období 2. priemyselnej revolúcie. Prípadne si vyberú významného vedca. Výstupmi budú buď 3D objekty, predstavujúce vynálezy, ktoré žiaci predstavia spolužiakom, plagáty alebo prezentácie.

**Návrhy pre plán aktivít rozvoja čitateľskej gramotnosti**

**Február**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Tvorba učebnej pomôcky na rozvoj ČG | 1.-4. | Baranová | SJL |
| Prednes bájok | 1.-4. | Vyučujúci SJL | SJL |
| Cestujeme z Bratislavy do Košíc | 4. | Baranová | VLA |

**Prednes bájok**

Žiaci pracujú s textom bájky, hľadajú jej hlavnú myšlienku a charakter, ktorý sa potom pokúšajú vystihnúť pri jej prednese.

**Cestujeme vlakom z Košíc do Bratislavy**

Žiaci pracujú s cestovným poriadkom, učia sa orientovať v tabuľkách s príchodmi a odchodmi vlakov. Oboznamujú sa s  rôznymi typmi cestovných poriadkov. Vyhľadávajú možnosti cestovania na trase Košice- Bratislava a späť.

**Návrhy pre plán aktivít rozvoja čitateľskej gramotnosti**

**Marec**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Tvorba učebnej pomôcky na rozvoj ČG | 1.-4. | Baňasová | SJL |
| Hrdinovia SNP | 9. | Truchanová | DEJ |
| Matematické rozprávky | 7. | Truchan | MAT |
| Spoznávame spisovateľa cez jeho diela | 1.-4. | Bartková |  |
| Hviezdoslavov Kubín  | ZŠ | Vyučujúci SJL | SJL |
| Školský občasník Kvapka |  | Čechová/Dargajová | SJL |
| Sviatky, zvyky, tradície | 5.-9. | Hricová | NJ |

**Hrdinovia SNP**

Úlohou žiakov bude zozbierať informácie o významných osobnostiach SNP. Zdrojom informácií pre nich budú knihy, encyklopédie, filmy, prípadne osobné rozhovory. Vypracujú prezentácie, v ktorých vybrané osobnosti hrdinov stručne a výstižne predstavia.

**Matematické rozprávky**

Učitelia matematiky si pre žiakov siedmeho ročníka pripravia matematické rozprávky, ktoré sú aj na webových stránkach školy. Žiaci čítajú s porozumením a riešia matematické problémy v rozprávkach.

**Sviatky, zvyky, tradície**

Žiaci získavajú prostredníctvom literatúry základné informácie o veľkonočných sviatkoch v Nemecku.

**Hviezdoslavov Kubín**

Zapojíme sa do súťaže v umeleckom prednese poézie a prózy. Žiaci pracujú s vybranými textami, pokúšajú sa o najvýstižnejší prednes a vystihnutie charakteru diela. Školské kolo realizujeme v školskej knižnici so žiakmi 2.-9. ročníka.

**Spoznávame spisovateľa cez jeho diela**

Žiaci sa hravou formou, prostredníctvom rôznych súťaží, kvízov, tajničiek...dozvedia o danom spisovateľovi cez jeho diela.

**Návrhy pre plán aktivít rozvoja čitateľskej gramotnosti**

**Apríl**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Tvorba učebnej pomôcky na rozvoj ČG | 1.- 4. | Bartková | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Les ukrytý v knihách | 1.-4. | Vyučujúci SJL | SJL |
| Matej Korvín | 7. | Truchanová | DEJ |
| Role-play – nácvik komunikačných dialógov | 5.-7 | Vyučujúci AJ | AJ |
| Týždeň hlasného čítania | 2. | Kačurová | SJL |
| Deň kozmonautiky | 4.-5. | Megyesiová |  |

**Les ukrytý v knihách**

Čítanie kníh s lesnou tematikou, stretnutie s lesníkmi, beseda resp. premietanie filmov, výstavy a ďalšie tvorivé činnosti na tému **les.**

**Týždeň hlasného čítania**

Je to ľubovoľný týždeň v mesiaci apríl, počas ktorého je cieľom zblížiť svet dospelých so svetom detí prostredníctvom príbehov a rozprávok. Počas celého týždňa pozvaní rodičia pomáhajú deťom objavovať svet príbehov plných múdrostí, zábavy a ponaučenia.

**Matej Korvín**

Žiaci siedmeho ročníka vyhľadajú informácie o Matejovi Korvínovi z rôznych  historických zdrojov. Triedia informácie, spracúvajú ich a následne z nich vytvoria prezentácie, zahrajú scénku, vytvoria kulisy, zhotovia odev na základe prečítaných informácií. To všetko odprezentujú pred žiakmi 4.-9. ročníka.

**Návrhy pre plán aktivít rozvoja čitateľskej gramotnosti**

**Máj**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Tvorba učebnej pomôcky na rozvoj ČG | 1.- 4. | Prokopová | SJL |
| Testy na rozvoj čitateľskej gramotnosti | 5.-9. | Čechová/Dargajová | SJL |
| S knihou k zdraviu | 4. | Baranová | PDA |
| V kráľovstve čísel |  1. | Mikčová | MAT |
| Po stopách divov sveta | 6. | Truchanová | DEJ |
| Štáty Európy | 7. - 8. | Urban | GEO |
| Tvorba slovníkov – vedieť znaky medzinárodnej transkripcie | 2.-9. | Vyučujúci AJ | AJ |
| Legendy, mýty a povesti | 5. | Truchanová | DEJ |

**S knihou ku zdraviu**

Myšlienkou tejto aktivity je zblížiť svet dospelých so svetom detí prostredníctvom príbehov a rozprávok. K aktivite možno pozvať aj rodičov, učiteľov, starých rodičov, súrodencov a ostatných dospelých, aby sa zapojili a pomohli deťom objaviť svet príbehov plných múdrostí, zábavy i poučenia.

Na prechádzke po liečivej lúke ich bude sprevádzať lúčny koník Flik. Počas siedmich dní sa stretnú so siedmimi liečivými bylinkami, ktoré, keď ovoňajú - teda odpovedia na otázku, vykúzlia si jedno alebo dve písmenká. Na konci týždňa budú mať dvanásť písmen, ktoré, keď správne zoradia, získajú odpoveď na otázku:

„Ako sa volá múdra kniha, ktorá skrýva odpovede na skoro každú otázku?“

**V kráľovstve čísel**

V rámci ročníkového projektu 1. ročníka **V kráľovstve čísel** po prečítaní textu učiteľom žiaci pracujú s informáciami spomínanými v texte pri riešení úloh z matematiky.

**Legendy, mýty a povesti**

V mesiaci máj si dvojice žiakov piateho ročníka vyberú ľubovoľné legendy, mýty a povesti, pracujú s rôznymi typmi textov, vyhľadávajú o nich informácie z kníh, internetu. Následne ich spracujú do formy 3D objektu alebo plagátu (kresby) a predstavia svojim spolužiakom.

**Po stopách divov sveta**

Z rôznych historických zdrojov si žiaci vyhľadajú informácie o starovekých i novovekých divoch sveta. Vyberú si jeden konkrétny a na základe prečítaných informácii vytvoria jeho zmenšený model. Ten následne predstavia spolužiakom. Každý žiak musí ovládať nielen základné informácie, ale aj minimálne jednu zaujímavosť. Žiaci musia podať aj zdôvodnenie svojho výberu.

**Štáty Európy**

V máji až júni sa žiaci siedmeho a ôsmeho ročníka zahrajú na cestovnú kanceláriu. Pracujú s originálnymi textami ( letáky a katalógy) , ktoré cestovné kancelárie ponúkajú. Každý žiak si vytvorí takýto katalóg/ leták a pripraví prezentáciu o pridelenom európskom štáte. Tento štát predstaví – spropaguje svojím spolužiakom.

**Návrhy pre plán aktivít rozvoja čitateľskej gramotnosti**

**Jún**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Testy na rozvoj čitateľskej gramotnosti | 5.-9. | Čechová/Dargajová | SJL |
| Dramatizácia rozprávky | 9. | Vyučujúci cudzích jazykov | RJ, AJ, NJ |
| Problémy chudobných krajín tretieho sveta | 6. | Šaffová | GEO |
| Spoznávame Slovensko | 9. | Šaffová | GEO |
| Hlavolamy | 8. | Jakubková | MAT |
| Fyzikálne úlohy s rozšíreným textom | 8.-9. | Lukačinová/Šeligová | FYZ |
| Ekosystémy | 5. | Urban | BIO |
| Vplyv návykových látok | 7. | Urban | BIO |
| Tvorba myšlienkových máp | 5.-9. | Hricová | NJ |
| Russkoje slovo | 8. | Šaffová | RJ |
| Čítanie životopisov slávnych chemikov | 8. | Lukačinová | CHE |
| Olympiáda ČG | 1. – 4. | Baranová | SJL |

**Dramatizácia rozprávky**

Žiaci 9. ročníka si vyberú, upravia a zdramatizujú vybranú rozprávku v cudzom jazyku a odprezentujú ju na predstavení pre svojich spolužiakov.

**Problémy chudobných krajín tretieho sveta**

Žiaci 6. – 7. ročníka si v júni štúdiom odbornej literatúry, internetu a ďalších literárnych prameňov spracujú informácie, ktoré následne spracujú do prezentácie s témou **problémy krajín tretieho sveta** a odprezentujú ich svojim spolužiakom.

**Spoznávame Slovensko**

V júni žiaci 9. ročníka vyhľadávajú najnovšie informácie na internete o jednotlivých regiónoch Slovenska. Zistené informácie spracujú a pripravia si pracovný list pre svojich spolužiakov.

**Hlavolamy**

Učitelia matematiky si pre žiakov, ktorí sa zúčastnia akcie Noc v škole pripravia hlavolamy, šifry. Žiaci čítajú s porozumením a riešia zadané hlavolamy.

**Fyzikálne úlohy s rozšíreným textom**

Po prečítaní zadania úlohy s rozšíreným textom, ktorý obsahuje viacero fyzikálnych javov, žiaci 8. a 9. ročníka vypracujú úlohy. S výsledkami oboznámia svojich spolužiakov.

**Ekosystémy**

V júni žiaci piateho ročníka po prebratí učiva o ekosystémoch pracujú s textom zameraným na čítanie s porozumením a dopĺňajú chýbajúce slová do netradičného textu, ktorý je zameraný na učivo o ekosystémoch.

**Vplyv návykových látok**

Žiaci siedmeho ročníka vyplnia dotazníkovou metódou svoje vedomosti o návykových látkach, ktorý pripraví učiteľ. Následne sa ho podľa zadaných kritérií pokúsia štatisticky vyhodnotiť.

**Tvorba myšlienkových máp**

Pod vedením vyučujúceho NJ žiaci vytvoria myšlienkové mapy ako výsledok výstupu z projektu v jednotlivých ročníkoch.

**Russkoje slovo**

Vyučujúci RJ pripraví žiakov 8. ročníka na prednes poézie alebo prózy v ruskom jazyku na počesť veľkého ruského básnika Puškina.

**Čítanie životopisov slávnych chemikov**

Žiaci sa zúčastnia besedy o slávnych chemikoch. Taktiež hľadajú informácie v rôznych encyklopédiách a na internete. Na základe získaných informácií si pripravia prezentácie o slávnych chemikoch a predstavia ich spolužiakom.

**Olympiáda čitateľskej gramotnosti**

Pod vedením Mgr. Mariany Baranovej, predsedníčky koordinačnej rady, zorganizujeme Olympiádu čitateľskej gramotnosti pre žiakov primárneho vzdelávania s využitím všetkých novovytvorených učebných pomôcok učiteľmi primárneho vzdelávania počas 3. roka rozvoja ČG.

**Návrhy pre plán aktivít rozvoja čitateľskej gramotnosti**

**Špeciálne triedy**

1. **- 4.ročník**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Obrázkové čítanie | Apríl | Vyučujúci | SJL |

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Písmenkové rozprávky | Máj | Vyučujúci | SJL |

**Písmenkové** **rozprávky**

Žiaci čítajú rozprávky k príslušným písmenkám. Potom s rozprávkou pracujú podľa pokynov: V rozprávkach nájdite príslušné písmená. Podčiarknite slová, v ktorých nie sú tieto písmená. Doplňte chýbajúce písmená v menách hlavných postáv. Vyriešte úlohy k textu. Porozmýšľajte, ako by mohol príbeh pokračovať. Vyfarbite obrázky.

**5.-6.ročník**

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Návšteva knižnice | Marec | Vyučujúci | SJL |

|  |  |  |  |
| --- | --- | --- | --- |
| Názov aktivity | Termín. | Kto je zodpovedný? | Predmet |
| Čitateľský maratón | Marec | Vyučujúci | SJL |

**Návrhy pre plán aktivít rozvoja čitateľskej gramotnosti**

**Priebežne**

|  |  |  |  |
| --- | --- | --- | --- |
| Názov aktivity | Pre koho?(ročník, trieda) | Kto je zodpovedný? | Predmet |
| Práca s autentickým textom – vyhľadávanie špecifických informácií | 1.-9. | Vyučujúci AJ | AJ |

|  |  |  |  |
| --- | --- | --- | --- |
| Školenia klubu tvorivých učiteľov | ZŠ | vedenie ZŠ | priebežne |
| Podpora vzdelávania učiteľov v ČG | ZŠ | vedenie ZŠ | priebežne |
| Zabezpečenie potrebných odborných materiálov, učebných zdrojov, textov a metodík pre učiteľov na rozvoj ČG | ZŠ | vedenie ZŠ | priebežne |
| Tvorba učebných pomôcok | 1.-4. | vyučujúci SJL | každý mesiac |
| Kvapka – školský občasník | žiaci 1. stupňa | vedúci žurnalistického krúžku | priebežne 3x ročne |
| Aktivity zamerané na podporu čítania – DOČ - Detská odborná činnosť, ročníkové projekty, Európsky deň rodičov a škôl, TEDx | ZŠ | podľa plánu práce školy | priebežne |
| miniKvapka – triedne mesačníky | žiaci1. – 9. roč. | triedni učitelia | mesačne |
| Využívať pri rozvoji ČG moderné technológie | ZŠ | pg. zamest. | priebežne |
| Exkurzie do školskej knižnice alebo do iných typov knižníc | ZŠ | pg. zamest. | priebežne |
| Hodiny informačnej výchovy v spolupráci s učiteľmi vo vyučovaní jednotlivých predmetov | ZŠ | pg. zamest. | priebežne |
| Autorské besedy | 4. – 6. roč. | vyučujúci | priebežne |
| Hodiny hlasného čítania a tvorivého písania | ZŠ | vyučujúci SJL, CJ | priebežne |
| Rozhlasové literárne relácie a medailóniky pri príležitosti výročia významného spisovateľa | ZŠ | koordinátori | priebežne |
| Čitateľské kútiky | ŠKD | vychovávateľky | priebežne |
| Listy priateľom | 1. – 4. roč. ŠKD | TU vychovávateľky | priebežne |
| Popoludnia s rozprávkou | ŠKD | vychovávateľky | podľa plánu |
| Recitačné preteky | ŠKD | vychovávateľky | podľa plánu |
| Dramatizácie príbehov – literárnych, historických, cudzojazyčných | 7. a 9. roč. | vyučujúciDEJ, CJ, SJL | podľa plánu práce |
| Tvorba testov | 5. – 9. roč. | Truchanová | priebežne |
| Tvorba matematických úloh a zadaní na rozvoj ČG | 5. – 9. roč. | vyučujúci MAT | priebežne |

Vypracovali:

* Mgr. Mariana Baranová, predsedníčka koordinačnej rady
* PaedDr. Jana Humeníková, zástupkyňa riaditeľa školy
* Mgr. Darina Bartková, školská knihovníčka
* Mgr. Dominika Čechová
* Mgr. Mária Dudášová
* Ing. Veronika Šeligová
* Mgr. Lenka Truchanová
* vedúci PK a MZ